open-index/open-wikipedia-markdown huggingface dataset:
Yhteiskunnan Mutantit

__NOTOC__
**Yhteiskunnan Mutantit** on suomalainen punk-vaikutteinen rockyhtye, jonka kitaristi Make perusti Tampereella vuonna 2014. Yhtyeeseen kuuluvat myös laulaja Tero, basisti Pii sekä rumpali Otto.

Yhtyeen ensimmäinen julkaistu kappale ”Äpärät” ilmestyi musiikkivideona lokakuussa 2014. Helmikuussa 2015 ilmestyivät kappaleet ”Kova luu” ja ”h.o.e.” , joita seurasi yhtyeen omaa nimeään kantavan omakustannealbumi. Yhtyeen kappale ”Neliöksi pakotettu” julkaistiin 16. toukokuuta 2016 musiikkivideon saattelemana, jonka jälkeen yhtye solmi levytyssopimuksen Atte Blomin levy-yhtiön Ainoa Productionsin kanssa. Sopimuksen jälkeen yhtye teki Saksan kiertueen. Esikois-EP *[[Neliöksi pakotettu]]* julkaistiin 11. marraskuuta 2016, ja se on levy-yhtiö Ainoan ensimmäisiä julkaisuja.

Ensimmäinen pitkäsoitto *[[Tuote (albumi)|Tuote]]* julkaistiin 29. syyskuuta 2017.

## Jäsenet
* Tero Autero – laulu
* Markus Vähäaho – kitara
* Piia Natri – basso
* Otto Plym – rummut

## Diskografia
### Studioalbumit
* 
* 

### EP:t
* 
* *Käsi, joka kuristaa kukat* (2019)

## Lähteet
Georg Helsingius

**Georg Helsingius** (12. lokakuuta 1662 Viipuri – 21. toukokuuta 1741 Porvoo) oli suomalainen kirkkoherra, Porvoon tuomiorovasti ja valtiopäivämies.

Helsingiuksen vanhemmat olivat Jääsken kirkkoherra Markus Helsingius (k. 1678) ja Elisabet Holst. Hän pääsi ylioppilaaksi Turussa 1679 ja Uppsalassa 1687. Helsingius valmistui filosofian maisteriksi 1694.

Helsingius oli Viipurin tuomiokapitulin notaarina vuodesta 1692, Viipurin lukion kreikan ja heprean kielten lehtorina vuodesta 1695 sekä Viipurin linnan ja Siikaniemen kirkkoherrana vuodesta 1697. Hänestä tuli Mikkelin kirkkoherra 1697 ja hän toimi siellä Viipurin piispan paettua Ruotsiin ylimääräisenä tuomiokapitulin esimiehenä 1711–1713. Helsingius itse pakeni sotaa Ruotsiin 1713 ja hän oleskeli vuosina 1717–1718 Medelpadissa ja Attmarin pitäjässä sekä sitten Tukholmassa. Sodan päätyttyä Helsingius palasi Suomeen ja hänestä tuli Porvoon kirkkoherra 1722 ja tuomiorovasti 1724. Helsingius oli myös valtiopäivämiehenä 1710.

Helsingius oli naimisissa 1696–1730 Siikaniemen kirkkoherra Pehr Risteliuksen (k. 1695) lesken Beata Schmidtin (k. 1730) kanssa. Heidän poikiaan olivat Porvoon tuomiokapitulin notaari Mårten Helsingius (k. 1733), Iisalmen kirkkoherra Henrik Helsingius (1701–1757), Rantasalmen kirkkoherra Georg Helsingius (1710–1764), Helsingin kaupunginsihteeri Johan Helsingius (1712–1766), Turun akatemian matematiikan ja fysiikan dosentti Gustaf Helsingius (1714–1740) ja kuninkaallinen sihteeri Daniel Helsingius (1717–1774).

## Lähteet

## Aiheesta muualla
* Georg Helsingiuksen elämäkerta Kansallisbiografiassa
Karsinnat jalkapallon Afrikan-mestaruuskilpailuihin 1962

**Vuoden [[Jalkapallon Afrikan-mestaruuskilpailut 1962|1962 jalkapallon Afrikanmestaruuskilpailut]]** olivat ensimmäiset, joihin järjestettiin karsinnat ennen varsinaista turnausta. Hallitseva mestari Egypti ja isäntämaa Etiopia selviytyivät turnaukseen ilman karsintoja. Karsintoihin osallistui seitsemän maata Marokon vetäydyttyä karsinnoista. Varsinaiseen turnaukseen karsintojen kautta selviytyivät Tunisia ja Uganda.

## 1. kierros
### 1. Lohko

Nigeria jatkoon arvonnan perusteella.

### 2. Lohko

Tasatuloksessa jatkoonmenijä olisi sääntöjen mukaan pitänyt ratkaista arvalla. Molemmat joukkueet halusivat että ratkaisu tapahtuu kentällä, ja CAF suostui joukkueiden pyyntöön uusintaottelusta.

Uganda jatkoon. Myös Sudan oli lohkossa 2, mutta maa luopui karsinnoista.

### 3. Lohko

Marokko luopui ja Tunisia jatkoon otteluitta.

## 2. kierros
Kolmen lohkovoittajan, Ugandan, Nigerian ja Tunisian kesken suoritettiin arvonta, mikä joukkueista pääsee afrikanmestaruusturnaukseen ilman jatkokarsintaa. Arpa suosi Ugandaa, ja Tunisia ja Nigeria pelasivat karsintaottelut turnaukseen pääsystä.

Nigerian joukkue marssi ulos kentältä 65. minuutilla protestoidakseen Tunisian maalia. CAF päätti että Tunisia selviytyy jatkoon.

## Lähteet
Anne Kovalainen

**Anne Kovalainen** (s. 1960) on Turun yliopiston yrittäjyyden ja liiketoimintaosaamisen professori. 

## Henkilöhistoria
Kovalainen toimi tasa-arvoon ja sukupuolentutkimukseen keskittyneenä Minna Canth -akatemiaprofessorina kauden 2010–2014. Hän on toiminut vierailevana professorina Britanniassa ja Australiassa, minkä lisäksi hän on ollut vierailevana tutkijana useissa yliopistoissa (Stanfordin yliopisto, LSE, Massachusettsin yliopisto, Bradford University, Roskilden yliopisto). Koulutustaustaltaan hän on sosiaaliekonomiasta väitellyt kauppatieteen tohtori.

## Julkaisuja
Anne Kovalaisen kirjallinen tuotanto sisältää paitsi tieteellisiä artikkeleita, myös useita oppikirjoja ja kokoelmateosten lukuja, kuten seuraavat.
* Poutanen, S. & Kovalainen, A. (2016) *Transforming the Tide: Women Innovators in Old and New Economy.* Palgrave Macmillan. Tulossa.
* Eriksson, P. & Kovalainen, A. (2016) ''Qualitative Methods for Business Research.'' 2nd renewed and extended edition. SAGE: London.
* Kovalainen, A. & Poutanen, S. (2016) *Entrepreneurialism and Professionalism.* Tulossa osana teosta *Routledge Companion on Professions and Professionalism.* Eds. M. Dent, I. Bourgeault, J.L. Denis and E. Kuhlmann. London, Routledge.
* Kovalainen, A. & Sundin, E. (2012) *Entrepreneurship in Public Organizations.* Teoksessa Hjorth, D. (ed.) ''Handbook in Organizational Entrepreneurship. Edward Elgar Ltd. London. Chapter 15.

## Lähteet

## Aiheesta muualla
*Ykkösaamu: Työelämä ja talous muutoksessa - Vieraana professori Anne Kovalainen (14 min, radio-ohjelma, kuunneltavissa verkossa ja ladattavissa podcastina) (areena.yle.fi)
Mustalammi (Someron Mäyrämäki)

**Mustalammi** (myös *Muslammi*) on järvi Somerniemellä Somerolla. Järvi kuuluu Uskelanjoen vesistöön ja sen sisällä Terttilänjoen valuma-alueeseen. Järven korkeus merenpinnasta on 95,9 metriä, pinta-ala 4,89 hehtaaria ja rantaviivan pituus 1,04 kilometriä.

## Sijainti ja vesistösuhteet
Järvi sijaitsee Somerniemen Mäyrämäen ja Kaskiston kylien rajalla pääosin Mäyrämäen kylän puolella. Se laskee alajuoksultaan osittain putkitettua puroa myöten läheiseen Murrosjokeen, joka on Somerniemen Kaskiston Halkjärveen pohjoisesta laskeva pieni joki. Järven laskupurossa on kaksi kaivettua, vapaa-ajan asuntoihin liittyvää allasta.

## Luonnonarvot
Järvi kuuluu Hyyppärän harjualueen Natura 2000 -alueeseen. Sen länsirannan eteläosa on luonnonsuojelualuetta. Myös järven laskupuron varressa on luonnonsuojelualue.

## Historiaa
Aiemmin järven laskupurossa on ollut Thorbyn eli Tuorpyyn mylly. Järveen on ennen 1800-luvulla tehtyjä vesistörakennustöitä laskenut suo- ja korpijuotteja myöten läheinen Iso-Valkee, jolle kuitenkin 1800-luvulla kaivettiin uusi keinotekoinen lasku-uoma läheiseen Isoon-Herakkaaseen tämän lasku-uomassa Myllyojassa olleen sahan vedensaannin lisäämiseksi.

## Lähteet
Shahar Zubari

**Shahar Zubari** (, s. 1. syyskuuta 1986 Eilat) on israelilainen kilpapurjehtija. Hän on purjelautailun olympia- ja MM-mitalisti sekä kaksinkertainen Euroopan-mestari.  

Zubari syntyi juutalaiseen perheeseen. Hän on puoliksi jemeninjuutalaista, puoliksi aškenasijuutalaista syntyperää.

Zubari saavutti purjelautailun olympiapronssia Pekingissä 2008. Hän hävisi kuusi sijalukupistettä kilpailun voittaneelle uusiseelantilaiselle Tom Ashleylle. Lontoon olympialaisissa 2012 hän oli 19:s ja Rio de Janeirossa 2016 17:s.

Zubari saavutti purjelautailun MM-pronssia Aucklandissa 2008. Hän on sijoittunut MM-kilpailuissa lisäksi kuudenneksi 2016, seitsemänneksi 2013, kahdeksanneksi 2007 ja yhdeksänneksi 2012. Nuorten MM-kilpailuissa hän sai hopeaa mistral-luokassa 2004.

Zubari voitti purjelautailun Euroopan-mestaruuden Tel Avivissa 2009 ja Sopotissa 2010 sekä sai EM-hopeaa Brestissä 2013. Lisäksi hän on ollut EM-kilpailuissa neljäs 2011, kuudes 2007 ja kahdeksas 2008.

Zubari voitti purjelautailun maailmancup-kilpailun Qingdaossa 2013.

## Lähteet
Bulifleim

**”Bulifleim”** on rap-artisti PastoriPiken ensimmäinen single, jonka julkaisi Tasoi Records 10. marraskuuta 2016. Kappaleella on mukana JVG-duon VilleGalle.

Kappaleen ovat säveltäneet ja sovittaneet Biniyam Schelling, Joonas Laaksoharju, Santeri Kauppinen ja Jarkko Ehnqvist. Sanoituksen ovat tehneet esittäjät PastoriPike ja VilleGalle sekä Schelling, Miika Pesso ja Abshir Sheikh Nur. Tuottajina ovat toimineet Schelling ja Laaksoharju, miksauksen on tehnyt Laaksoharju ja masteroinnin Tommi Langen.

Kappaleeseen julkaistiin 17. marraskuuta YouTubessa musiikkivideo, jonka ovat ohjanneet PastoriPike ja Teemu Saario.

Kappale nousi ilmestyttyään viikoksi latauslistan sijalle 30.

## Lähteet
Pyhän Hengen kirkko

**Pyhän Hengen kirkko** voi viitata seuraaviin kirkkoihin:

* Pyhän Hengen kirkko, Kööpenhamina
* Pyhän Hengen kirkko, Outokumpu
* Pyhän Hengen kirkko, Tallinna
* Pyhän Hengen kirkko, Helsingissä sijainnut historiallinen kirkko.

## Katso myös
* Pyhän Hengen katedraali, Minsk
* Pyhän Hengen kappeli, Turku
* Pyhän Hengen seurakunta, Petroskoi
Michael Kolganov

**Michael Kolganov** (, s. 24. lokakuuta 1974 Taškent, Uzbekistanin SNT) on uzbekistanilaissyntyinen, kansainvälisellä urallaan Israelia edustanut meloja. Hän on kajakkimelonnan maailman- ja Euroopan-mestari sekä olympiamitalisti.

Kolganov saavutti Sydneyn olympialaisissa 2000 pronssia kajakkiyksiköiden 500 metrin kilpailussa. Hän johti kilpailua ensimmäisen puolikkaan ajan, mutta joutui lopulta päästämään Knut Holmannin ja Petăr Merkovin ohitseen. 1&nbsp;000&nbsp;metrillä hän sijoittui neljänneksi 0,042 sekuntia pronssista jääneenä. Hän karsiutui välierissä 500 metrillä Ateenan olympialaisissa 2004 ja Pekingissä 2008 sekä 1&nbsp;000&nbsp;metrillä Pekingissä 2008.

Kolganov voitti kajakkiyksiköiden 200 metrin maailmanmestaruuden Szegedissä 1998 ja Milanossa 1999 sekä sai MM-hopeaa 500 metrillä 1998.

Kolganov voitti Euroopan-mestaruuden kajakkiyksiköiden 200 metrillä 1999 sekä 1&nbsp;000&nbsp;metrillä 2000. Lisäksi hän saavutti EM-hopeaa 500 metrillä 2000 ja 2001 sekä EM-pronssia yksiköiden 500 ja 1&nbsp;000&nbsp;metrillä 1999. Kajakkikaksikon 200 metrillä hän sai EM-pronssia 2006.

## Lähteet
Sandhammaren

**Sandhammaren** on dyyni- ja hietikkoalue Ruotsin kaakkoiskulmassa, Ystadin itäpuolella. Alueen rantaviivan pituus on noin 15 kilometriä. Suojeltu alue koostuu monista eri asteisesti suojelluista osa-alueista, joista tärkeimmät ovat Sandhammarenin ja Hagestadin alueet:

## Lähteet

## Aiheesta muualla

*
Nested

**Nested** on yhdysvaltalaisen laulaja-lauluntekijä Laura Nyron kesäkuussa 1978 julkaistu albumi. Vuonna 2008 levy julkaistiin remasteroituna.

## Kappaleet
Kaikki kappaleet Laura Nyro.

### A-puoli
#
#
#
#
#

### B-puoli
#
#
#
#
#

### Vuoden 2008 Japanin remasteroitu painos
#

## Kokoonpano
* Laura Nyro – laulu, sähköpiano, piano, kirkkourut, kitara, jouset
* Will Lee – basso (kappaleissa 2 – 4, 6 ja 10)
* Andy Newmark – rummut
* Vinnie Cusano – kitara
* John Tropea – kitara
* Nydia "Liberty" Mata – lyömäsoittimet
* John Sebastian – Huuliharppu
* Cyril Cianflone – basso
* Tony Levin – basso
* Felix Cavaliere – sähköpiano, urut

## Arvostelut
* Allmusic: 

## Lähteet
* ''Nested'' discogs.com -sivustolla

### Viitteet
National Educational Television

**National Educational Television** (NET) oli yhdysvaltalainen julkisen palvelun televisioverkko. Se oli Public Broadcasting Servicen edeltäjä ja toimi vuosina 1952–1970. NET aloitti toimintansa 4. marraskuuta 1952, ja toiminta kesti 4. lokakuuta 1970 asti.

## Lähteet

## Aiheesta muualla
Lovejoy (albumi)

**Lovejoy** on yhdysvaltalaisen blueskitaristi, laulajan Albert Kingin vuonna 1971 julkaistu kuudes studioalbumi.

## Kappaleet
### A-puoli
#
#
#
#
#

### B-puoli
#
#
#
#

## Kokoonpano
* Albert King – kitara, laulu
* Jesse Ed Davis – kitara
* Tippy Armstrong – kitara
* Wayne Perkins – kitara
* John Gallie – kosketinsoittimet
* Barry Beckett – kosketinsoittimet
* Donald ”Duck” Dunn – basso
* David Hood – basso
* Jim Keltner – rummut
* Roger Hawkins – rummut
* Sandy Konikoff – lyömäsoittimet
* Jeanne Green – taustalaulu
* The Mt. Zion Singers – taustalaulu

## Arvostelut
* Allmusic: 

## Lähteet
* ''Lovejoy'' discogs.com -sivustolla

### Viitteet
Auriini

**Auriini** eli **koralliini** tai **rosoliinihappo** (C19H14O3) on triaryylimetaaniväreihin kuuluva orgaaninen yhdiste. Yhdistettä voidaan käyttää muun muassa paperin värjäykseen ja pH-indikaattorina.

## Ominaisuudet
Huoneenlämpötilassa auriini on syvän karmiininpunaista kiteistä ainetta. Epäpuhtaana se voi olla väriltään kellanruskeaa. Neutraaleihin vesiliuoksiin auriini ei käytännöllisesti katsoen liukene, mutta emäksisiin ja happamiin liuoksiin se sen sijaan on liukoista. Aine liukenee etanoliin muodostaen keltaisen liuoksen ja liukenee hieman dietyylieetteriin ja kloroformiin. Auriinin sähkömagneettisen säteilyn absorptio on suurimmillaan aallonpituuksilla 479,5&nbsp;nm, 482&nbsp;nm ja 534,6&nbsp;nm. Auriini on pH-indikaattori ja vesiliuoksen väri muuttuu pH-alueella 6,6&ndash;8,0 keltaisesta karmiininpunaiseksi.

## Valmistus ja käyttö
Auriinin valmistukseen on useita menetelmiä. Käytettyjä ovat muun muassa fenolin ja oksaalihapon kondensaatio rikkihapon toimiessa katalyyttinä, fenolin kondensaatio muurahaishapon kanssa tina(II)kloridin läsnä ollessa ja fenolin ja tetrakloorimetaanin reaktiotuotteen hydrolyysi.
:

Auriinia käytetään pH-indikaattorina ja paperin värjäämiseen. Yhdisteestä voidaan valmistaa muita väriaineita ja sitä voidaan käyttää myös musteissa ja orgaanisen elektroniikan valmistamiseen sekä biologisissa tutkimuksissa väriaineena.

## Lähteet

## Aiheesta muualla
* Auriinin eli p-Rosoliinihapon käyttöturvallisuustiedote, Sigma Aldrich (Merck), viitattu 30.5.2018.
Äiti sairaan lapsensa vuoteen ääressä

**Äiti sairaan lapsensa vuoteen ääressä** on taidemaalari Akseli Gallen-Kallelan maalaama, realistinen öljyvärimaalaus vuodelta 1888. Teos esittää naista istumassa lapsen vuoteen vieressä ja siinä näkyy myös *[[Keuruun ryijy]]*, jonka Gallen-Kallela otti mukaansa Pariisiin.

## Lähteet
Talonpoikaiselämää

**Talonpoikaiselämää** on taidemaalari Akseli Gallen-Kallelan maalaama, realistinen öljyvärimaalaus vuodelta 1887. Maalauksen korkeus on 94 ja leveys 90 senttimetriä.

Teos myytiin vuonna 2010 huutokauppakamari Bukowskin huutokaupassa 400 000 eurolla Gösta Serlachiuksen taidesäätiölle.

## Lähteet
Eero Castrén

**Eero Hemminki Castrén** (s. 4. huhtikuuta 1958 Turku) on suomalainen lääketieteen tohtori ja neurotieteen tutkija. Hän työskentelee Helsingin yliopiston Neurotieteen tutkimuskeskuksen tutkimusjohtajana (2022-).

## Ura

Hän toimi Helsingin yliopiston neurotieteen Sigrid Jusélius -professorina vuodesta 2003 vuoteen 2012, Neurotieteen tutkimuskeskuksen johtajana vuosina 2013-2017. Suomen Akatemian rahoittamana akatemiaprofessorina Castrén toimi kauden 2017–2021. 

Akatemiaprofessuuriin kytkeytyvän tutkimustyön aiheena on *Neurotrofiinit hermoston muovautuvuudessa ja aivosairauksissa*. Neurotrofiinit ovat kooltaan pieniä kasvutekijämolekyylejä, jotka vaikuttavat erityisesti hermoston toimintaan. Rakenteeltaan neurotrofiinit ovat emäksisiä polypeptidejä, jotka  sitoutuvat dimeereinä  kahdentyyppisiin reseptoreihin.  Professori Castrénin tutkimusryhmä on selvitellyt muun muassa masennuslääkkeiden vaikutusta aivojen plastisuuteen aikuisilla. Ryhmä on osoittanut, että mielialalääkkeet lisäävät BDNF-signalointia ja aktivoivat uudelleen kehityksen aikaisen muovautuvuuden kaltaisen tilan aikuisissa aivoissa. 

Castrénin isä on professori Olli Castrén ja aviopuoliso dosentti Maija Castrén.

## Lähteet

## Aiheesta muualla
*Eero Castrén: Why do antidepressants work. A Stockholm Psychiatry Lecture held September 18 2012 at Nobel Forum, Karolinska Institutet.  (Youtube)
*Eero Castrén. University of Helsinki, Helsinki, Neuroscience. MD, PhD (Castrénin julkaisuja)  (Researchgate)
* Eero Castrén   (Helsingin yliopisto)
Cadillac CT6

**Cadillac CT6** on Cadillacin vuodesta 2015 lähtien valmistama loistoauto, joka ensiesiteltiin vuoden 2015 New Yorkin kansainvalisessä autonäyttelyssä. Malli tuli myyntiin Yhdysvalloissa vuonna 2016. Sen päämarkkinat ovat Pohjois-Amerikassa ja Kiinassa. Sitä myydään myös Euroopassa, Etelä-Koreassa, Japanissa, Israelissa ja Lähi-idässä.

CT6 oli Cadillacin ensimmäinen automalli, joka valmistettiin toimitusjohtaja Johan De Nysschenin aikana. CT6 oli myös ensimmäinen auto, joka sai nimensä Cadillacin uuden nimeämisjärjestelmän mukaan. 

Auto on ensimmäinen takavetoinen Cadillac sitten Cadillac Fleetwoodin. Auton saa halutessaan myös nelivetoisena.

## Lähteet

## Aiheesta muualla
Vähänkyrön suuralue

**Vähänkyrön suuralue**  on Vaasan seitsemänneksi suurin suuralue. Mustasaaren kunta erottaa Vähänkyrön muusta Vaasasta, mikä tekee siitä Vaasan eksklaavin. Suuralueella asuu 4 526 ihmistä (31.12.2017).

## Kaupunginosat ja osa-alueet
Vähänkyrön suuralue koostuu viidestä pienalueesta ja kolmesta kaupunginosasta. Vähässäkyrössä sijaitsevat kaupunginosat ovat seuraavat:
# Merikaarto
# Vähänkyrön kirkonkylä
# Tervajoki
Suuralueella harvaan asuttu seutu on lisäksi jaettu kahteen haja-asutusalueeseen, jotka muodostavat yllä lueteltujen alueiden kanssa Vähänkyrön tilastolliset pienalueet.

## Väestö

Vähänkyrön suuralueella oli  asukasta vuonna 2017. Väkiluku on ollut pitkään laskusuuntainen ja vuonna 2024 Vähässäkyrössä asui  ihmistä. Pienalueista Kirkonkylässä on eniten asukkaita ( vuonna 2024) sekä työpaikkoja (351 vuonna 2023). Vähänkyrön haja-asutusalueet ovat pienimmät pienalueet suuralueella, niissä asui vuonna 2015 yhteensä 151 asukasta. Vuonna 2024 eteläisen haja-asutusalueen asukasluku oli 35 ja pohjoisella haja-asutusalueella asui 82 ihmistä. Vuonna 2023 haja-asutusalueilla oli viisi työpaikkaa, kaikki pohjoisella puolella.

Kielijakaumaltaan Vähäkyrö on selkeästi Vaasan suomenkielisin suuralue; väestöstä äidinkielenään suomea puhui noin 96 prosenttia vuonna 2015. Ruotsin- ja muunkielisten osuus oli kumpikin vajaa kaksi prosenttia.

Opiskelijoiden osuus Vähänkyrön suuralueen työvoimasta oli 13,8&nbsp;% ja työttömien 8,8&nbsp;% vuonna 2013.

## Politiikka
Vaaleissa Vähänkyrön suuralue on jaettu kolmeen äänestysalueeseen: Tervajoki, Kirkonkylä ja Merikaarto. Vuoden 2025 kuntavaaleissa kannatetuin puolue oli Tervajoella ja Kirkonkylässä Suomen Keskusta ja Merikaarrossa Kansallinen Kokoomus.

## Kuvia

Tiedosto:Tervajoen koulu talvi koillinen.JPG|Tervajoen koulu ja päiväkoti.
Tiedosto:Kolkin silta.jpg|Kyrönjoen ylittävä Kolkin silta Merikaarrossa.
Tiedosto:Vähäkyrö church belfry.jpg|Kellotapuli Vähänkyrön kirkonkylällä.


## Katso myös
* Vähäkyrö (entinen kunta)
* Vaasan suuralueet
* Vaasan alueellinen jako

## Lähteet
Cadillac XT5

**Cadillac XT5** on Cadillacin vuodesta 2016 lähtien valmistama ylellinen crossover, joka esiteltiin marraskuussa 2015 Dubain ja Los Angelesin autonäyttelyissä. Se korvasi Cadillac SRX:n.

XT5:tä valmistetaan General Motorsin Spring Hill Manufacturing -tehtaalla Tennesseessä.

## Lähteet

## Aiheesta muualla
Vaasan suuralueet

**Vaasan suuralueet** () muodostavat Vaasan kaupungin kaksitoista tilastoaluetta, mitkä jakautuvat edelleen 60 pienalueeseen. Vähänkyrön suuralue, entinen Vähänkyrön kunta, sijaitsee erillään muista suuralueista ja muodostaa näin ollen Vaasan eksklaavin.

## Suuraluet ja väkiluvun kehitys

## Katso myös
* Vaasan alueellinen jako

## Lähteet

### Huomautukset
Koulusiteet

**Koulusiteet** (videojulkaisuna alkuperäisnimellä **School Ties**) on Robert Mandelin ohjaama yhdysvaltalainen draamaelokuva vuodelta 1992. Sen ovat käsikirjoittaneet Dick Wolfe ja Darryl Ponicsan Wolfen romaanin pohjalta. Elokuvan pääosissa nähdään muiden muassa Brendan Fraser ja Matt Damon uriensa alussa.

1950-luvulle sijoittuvassa elokuvassa lahjakas amerikkalaisen jalkapallon pelaaja (Fraser) pääsee hienoon yksityislukioon, mutta kohtaa siellä ongelmia kun hänen juutalaisuutensa paljastuu.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvan kiteyttävän hienovaraisesti ajan henkeä mutta jäävän sanomaltaan keskeneräiseksi. Hän antaa elokuvalle kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* ihastelee miten tavanomaisista teinielokuvan aineksista on saatu aikaan vahva antisemitistinen puheenvuoro.

## Lähteet

## Aiheesta muualla
*
*
Milwaukeen roomalaiskatolinen arkkihiippakunta

**Milwaukeen roomalaiskatolinen arkkihiippakunta** () on katolisen kirkon arkkihiippakunta Wisconsinissa Yhdysvalloissa. Siihen kuuluvat Green Bayn, La Crossen, Madisonin ja Superiorin hiippakunnat.

## Piispat ja arkkipiispat
* John Henni (1843–1881)
* Michael Heiss (1881–1890)
* Frederick Katzer (1891–1903)
* Sebastian Gebhard Messmer (1903–1930)
* Samuel Stritch (1930–1939)
* Moses E. Kiley (1940–1953)
* Albert Gregory Meyer (1953–1958)
* William Edward Cousins (1958–1977)
* Rembert Weakland (1977–2002)
* Timothy M. Dolan (2002–2009)
* Jerome E. Listecki (2009– )

## Lähteet
Meyrin

**Meyrin** on kaupunki Sveitsin lounaisnurkassa, Geneven kantonissa, Geneven kaupungin välittömässä läheisyydessä. Vuoden 2022 lopussa kaupungissa oli 26&nbsp;517 vakinaista asukasta. Asukkaista noin 45 prosenttia oli ulkomaalaisia. Osuus on maan suurimpia.

## Talous
Meyrin on osa Geneven kaupunkialuetta. Geneven kansainvälinen lentoasema sijaitsee suurelta osin Meyrinin alueella. CERNin tutkimuskeskus sijaitsee valtaosin Sveitsin Meyrinissä sekä Ranskan St. Genis-Pouillyssä.

## Maantiede
Maantieteellisesti kaupunki sijaitsee Rhônen laakson pohjoisrinteellä, suhteellisen tasaisella ylätasangolla. Meyrin rajoittuu pohjoisessa Ranskaan, idässä Le Grand-Saconnex’hen sekä etelässä Vernieriin ja Satignyyn.

## Liikenneyhteydet
Sveitsin toiseksi suurin lentoasema sijaitsee osin Meyrinissä. Lisäksi Lounais-Sveitsin valtaväylät kulkevat Meyrinin kautta: moottoritie A1 sekä rautatie Geneven päärautatieasemalta Ranskaan kulkevat kaupungin kautta. 

Kantonin joukkoliikenneyhtiön TPG:n (Transports Publics Genevois) raitiovaunu- ja johdinautoverkko ulottuu Meyriniin. Kaupungissa on myös linja-autoliikennett.

## Lähteet
*

### Viitteet

## Aiheesta muualla
* 
 


Tiedosto: Meyrin-Cointrin-Mategnin 2.JPG| Geneven lentoasema sijaitsee Meyrinissä ja Le Grand-Saconnex’ssa.
Tiedosto: Meyrin-CERN.jpg | CERNin Sveitsin-puoleinen osa sijaitsee Meyrinissä.
Tiedosto: TCMC (Tramway Cornavin - Meyrin - CERN).JPG| Raitiovaunu reitillä CERN–Meyrin–Geneven lentoasema.
Tapani Suominen (toimittaja)

**Tapani Suominen** (s. 1947) on suomalainen toimittaja ja kirjailija. Oppiarvoltaan hän on filosofian tohtori.

Suominen valmistui 1972 filosofian maisteriksi Helsingin yliopistosta pääaineenaan suomen kieli. Hän toimi tutkijana Suomen Akatemian rahoituksella ja väitteli filosofian tohtoriksi Oslon yliopiston oikeustieteellisessä tiedekunnassa 1996. Suominen toimi suomen kielen opetusassistenttina Indianan yliopistossa Yhdysvalloissa 1970–1971. Hän työskenteli toimittajana Yleisradiossa 1972–1984.  Suominen oli toimittajana ja kulttuuripäällikkönä sanomalehti Demarissa 1984–1996. 

Suominen työskenteli kulttuurineuvoksena Suomen Tukholman suurlähetystössä 1997–2003.

## Teoksia
**Unton tarina: Unto Miettisen vuosikymmenet*, yhdessä Pentti Kemppaisen kanssa, WSOY 1980
**Kohti uutta koulua*, yhdessä Tuva Korsströmin kanssa, WSOY 1983
**Sarvikuonojen aika,* romaani, WSOY 1992 (Käännös: *Noshörningarnas tid*, roman, övers. Camilla Frostell, Studiekamraten 1997)
**Ehkä teloitamme jonkun: opiskelijaradikalismi ja vallankumousfiktio 1960- ja 1970-lukujen Suomessa, Norjassa ja Länsi-Saksassa*, Tammi 1997
**Virastomestarin talvi*, romaani, Litorale 2017

## Toimitettuja teoksia
**Pitäiskö kiittää? nuorten omat runot*, toim. WSOY 1981
**Det hotade landet och det skyddade: Sverige och Finland från 1500-talet till våra dagar, historiska och säkerhetspolitiska betraktelser*, toim. yhdessä Anders Björnssonin kanssa, Atlantis 1999
**Konstiga saker de skrattar åt: en antologi om den finländska humorn*, toim. En bok för alla 1999
**Sverige i fred: Statsmannakonst eller opportunism, en antologi om 1812 års politik*, toim. Atlantis 2002
**Itsekkyyttä vai valtiomiestaitoa: Ruotsin idänpolitiikka vuodesta 1812 vuoteen 2002*, toim. Tammi 2002
**Kärlek på finska, en antologi*, toim. En bok för alla 2002

## Lähteet
Jordania paralympialaisissa

**[[Jordania]]** on osallistunut **[[Paralympialaiset|paralympialaisiin]]** kahdeksan kertaa vuoden 1984 Stoke Mandevillen ja New Yorkin kesäparalympialaisista lähtien lukuun ottamatta Barcelonan kesäparalympialaisia vuonna 1992. Maa ei ole ottanut osaa talviparalympialaisiin.

Maa on saavuttanut paralympiahistoriansa aikana 14 mitalia, joista yksi on kultainen, seitsemän hopeisia ja loput kuusi pronssisia. Maan edustusjoukkueen koko on vaihdellut viiden ja 12:n urheilijan välillä.

## Mitalit kesäparalympialaisittain

## Jordanian paralympiamitalit lajeittain

## Katso myös
*Jordania olympialaisissa

## Lähteet
Le Grand-Saconnex

**Le Grand-Saconnex** on kaupunki Sveitsin lounaisosassa, Geneven kantonissa, Geneven kaupungin välittömässä läheisyydessä. Vuoden 2015 lopussa kaupungissa oli 12&nbsp;107 vakinaista asukasta. Asukkaista noin 44 prosenttia oli ulkomaalaisia. Osuus on maan suurimpia.

## Maantiede
Maantieteellisesti kaupunki sijaitsee Rhônen laakson pohjoisrinteellä, suhteellisen tasaisella ylätasangolla, Genevenjärven tuntumassa. Grand-Saconnex rajoittuu luoteessa Ranskaan, koillisessa Bellevue’hun ja Pregny-Chambésyyn, kaakossa Geneveen sekä lounaassa Vernieriin ja Meyriniin.

## Talous
Grand-Saconnex muodostaa Geneven kanssa yhtenäisen kaupunkialueen. Geneven lentoaseman matkustajatermiaali sijaitsee kaupungin alueella. Lentoaseman alla sijaitsee SBB:n rautatieasema. Lentoaseman yhteydessä sijaitsee Palexpo-messukeskus, jossa pidetään muun muassa vuosittainen Geneven autonäyttely. Myös Luterilaisen maailmanliiton eli LWF:n, Parlamenttien välisen liiton eli IPUn ja Euroopan yleisradiounionin eli EBUn päämajat ovat Grand-Saconnex’ssa.

## Liikenne
Sveitsin toiseksi suurimman lentoaseman terminaali sijaitsee Grand-Saconnex’ssa. Lisäksi moottoritie A1 kulkee kaupungin kautta sekä rautatie Geneven päärautatieasemalle alkaa lentoasemalta. 

Geneven kantonin joukkoliikenneyhtiön TPG:n (Transports Publics Genevois) raitiovaunu- ja johdinautoverkko ulottuu Meyriniin. Kaupungissa on myös linja-autoliikennettä.

## Lähteet
*

### Viitteet

## Aiheesta muualla
 
* 


Tiedosto: Genf Gebäude IPU 002.JPG | Parlamenttien välisen liiton (IPU) päämaja Le Grand-Saconnex’ssa.
Tiedosto: Geneva Palexpo - panoramio.jpg | Palexpo-messukeskus.
Tiedosto: Geneva airport from air.jpg | Geneven lentoasema, Le Grand-Saconnex ja Geneve lännestä nähtynä.
Luodeslampi

**Luodeslampi** on suomenkielinen sukunimi:

* Juha Luodeslampi, teologi, kuvataiteilija ja kirjailija, filosofian tohtori
* Pekka Luodeslampi, nettivideoharrastaja

Se on myös vesistön nimi:
* Luodeslampi, järvi Ähtärissä
Äänihäiriö

**Äänihäiriö** on äänielimistön häiriö, jonka seurauksena ihmisen ääni ei kestä käytössä tai äänen laatu muuttuu tarkoitukseen sopimattomaksi.

## Oireet
Äänihäiriö voi muuttaa äänen esimerkiksi käheäksi, karheaksi, matalaksi, katkeilevaksi, säröileväksi, vuotavaksi, puristeiseksi tai narisevaksi. Ääni voi olla tilanteeseen nähden liian luja, hyvin hiljainen tai kadota kokonaan. Ääntä ei ehkä pysty voimistamaan, äänen korkeutta ei pysty säätelemään, ei voi puhua pitkään tai yhtäjaksoisesti, tai ei voi laulaa tai huutaa. Puhuja voi hengästyä ja puhuminen muuttua työlääksi. Kurkussa voi tuntua limaisuutta, palan tunnetta, kiristystä, vannemaista tunnetta, kutinaa, pistämistä tai kipuja. Voi tulla yskimisen ja kurkun selvittämisen tarve.

## Seuraukset
Äänihäiriön seurauksena puhujalle voi tulla esiintymisjännitystä tai vastenmielisyyttä puhetilanteita kohtaan. Äänihäiriö voi johtaa vaikeuksiin työssä tai sosiaalisissa tilanteissa. Poikkeava äänihäiriö saa kuulijat keskittymään siihen, miltä ääni kuulostaa, eikä siihen, mitä halutaan kertoa.

## Luokittelu
Äänihäiriöt luokitellaan toiminnallisiin ja elimellisiin äänihäiriöihin.

Toiminnallisessa äänihäiriössä äänihuulet ovat terveet, mutta ääntöelimistön toiminnassa on puutteita. Kyse on usein siitä, että kurkunpää on liian jännittynyt ja äänihuuliin kohdistuu suuri paine uloshengityksessä. Hengityksen säätely voi olla puutteellista, jolloin hengitetään pinnallisesti vain rintakehän yläosaa käyttäen.

Elimellisessä äänihäiriössä äänihuulissa on rakenteellinen muutos, joka johtaa äänihuulen limakalvon värähtelyn ja ääniraon sulun häiriintymiseen. Myös lihastominnon säätelyssä on ongelmia. Yleisimpiä elimellisiä äänihäiriöitä ovat kurkunpääntulehdus, äänihuulikyhmyt, äänihuulipolyyppi, äänihuulihalvaus ja osittainen äänihuulihalvaus.

## Synty
Äänihäiriön syntyyn vaikuttaa monia syitä samanaikaisesti. Äänihäiriön syntyyn vaikuttavia tekijöitä on useita, kuten äänihuulten sairaudet ja äänenkäyttötavat. Esimerkiksi pitkään jatkuva voimakas äänenkäyttö voi johtaa vaurioihin äänihuulissa.

## Ehkäisy ja hoito
Äänihäiriötä voidaan ehkäistä monin tavoin, kuten valmistamalla ääntä työn vaatimuksia kestäväksi, pitämällä äänen kunnosta huolta, säästelemällä ääntä, verryttelemällä äänielimistön lihaksia, juomalla huoneenlämpöistä vettä puheen lomassa ja puhumalla hyvässä asennossa. Hengitysilma tulee pitää pölyttömänä. Ääneen vaikuttavat sairaudet kuten hengitystietulehdukset tulee hoitaa ajoissa.

Äänihäiriöitä hoitavat foniatrian erikoislääkärit sekä korva-, nenä- ja kurkkutautien erikoislääkärit. Hoitokeinoja ovat esimerkiksi äänilepo, ääniterapiahoito, voice massage -terapia, lääkehoito, toimenpide tai leikkaus.

## Lähteet
* 
### Viitteet
Where Are You?

**Where Are You?** () on Imaaniin esittämä kappale, jolla hän edusti Isoa-Britanniaa vuoden 1998 Eurovision laulukilpailussa Ison-Britannian Birminghamissa.

Kappale sijoittui Euroviisuissa niukasti toiseksi 166 pisteellä ennen Maltaa. 

## Lähteet
Cadillac XTS

**Cadillac XTS** on Cadillacin valmistama full-size-luokan automalli, joka perustuu Epsilon II -pohjalevyn suurempaan versioon. XTS korvasi Cadillac STS- ja DTS-mallit. Se on pienempi kuin DTS, mutta isompi kuin STS. 

XTS valmistetaan General Motorsin Oshawa Assembly Plant -tehtaalla Oshawassa, Kanadassa. Kiinan markkinoille suunnattu XTS on rakennettu Shanghaissa.
Cadillac CTS

**Cadillac CTS** on Cadillacin valmistama luksusauto. Auto on nyt kolmannessa sukupolvessaan, joka esiteltiin vuonna 2014. Autosta valmistetaan myös urheiluversiota, jonka nimi on **CTS-V**.

CTS:n tuotanto lopetettiin 1. kesäkuuta 2019.

## Historia
Ensimmäinen sukupolvi esiteltiin 2003 ja se oli markkinoilla vuoteen 2007 asti. Auto oli takavetoinen ja käytti GM Sigma -pohjalevyä. Toinen sukupolvi esiteltiin 2008 pohjoisamerikkalaisille asiakkaille. Malli oli edeltäjäänsä pitempi ja leveämpi. Loppuvuodesta 2013 Cadillac esitteli kolmannen sukupolven CTS:n. Auto oli vuoden 2008 mallia isompi ja sitä verrattiin Cadillac STS:n.

## Sukupolvet

1st Cadillac CTS.jpg|Ensimmäinen sukupolvi.
Cadillac CTS front.JPG|Toinen sukupolvi.
'14 Cadillac CTS Sedan.jpg|Kolmas sukupolvi.


## Lähteet
### Viitteet
Perustuslakipuolue (Yhdysvallat)

**Yhdysvaltain perustuslakipuolue (Constitution Party)** on Yhdysvaltain politiikassa mukana oleva puolue, joka on perustettu vuonna 1992.

Puolueen tavoitteita ovat muun muassa:
* laajat yksilönvapaudet ja yksilön vastuu
* omistusoikeuden turvaaminen
* minimivaltio
* liittovaltion vallan rajoittaminen ja vallan palauttaminen takaisin osavaltioille
* liittovaltion lopetettava koulutuksen rahoittaminen, koska perustuslaki ei oikeuta sitä
* perustuslaillinen aseenkanto-oikeus turvattava
* tukien myöntäminen laittomille maahanmuuttajille lopetettava
* Yhdysvaltain perustuslain originalistinen tulkinta
* paluu hopea- ja kultakantaan
* uskonnonvapaus
* terveydenhuollon ja sosiaaliturvan yksityistäminen
* sotaveteraanien tukeminen

## Lähteet
Espanjan parlamenttivaalit 2016

**Espanjan parlamenttivaalit 2016** järjestettiin sunnuntaina 26. kesäkuuta 2016. Vaalit järjestettiin ennenaikaisina vain puoli vuotta edellisten parlamenttivaalien jälkeen, koska uuden hallituksen muodostaminen ei ollut onnistunut edellisvaalien jälkeen.

Kansanpuolue PP voitti vaaleissa 137 edustajainhuoneen 350:stä paikasta ja säilytti siten asemansa Espanjan suurimpana puolueena. Sosialistipuolue PSOE sai 85 paikkaa ja jätti siten taakseen vasemmistolaisen Podemosin, joka sai 71 paikkaa.

Parlamenttivaalien jälkeen hallituksen muodostaminen kesti kuukausia, minkä vuoksi monet uskoivat Espanjan ajautuvan vielä kolmansiin vaaleihin. Lopulta lokakuussa sosialistit äänestivät tyhjää luottamusäänestyksessä, mikä mahdollisti pääministeri Mariano Rajoyn johtaman Kansanpuolueen vähemmistöhallituksen synnyn.

## Lähteet

## Aiheesta muualla
Bugsy Malone

**Bugsy Malone** (videona **Villit gangsterit**) on Alan Parkerin käsikirjoittama ja ohjaama komediallinen elokuvamusikaali vuodelta 1976. Se on kokonaan lapsinäyttelijöiden esittämä parodia 1930-luvun gangsteriajoista ja niistä kertovista elokuvista. Musiikkinumeroissa lapsinäyttelijöiden äänet ovat kuitenkin aikuisten laulajien ääniä, mitä ratkaisua elokuvan tekijät katuivat myöhemmin. Pääosissa nähdään Scott Baio esikoisroolissaan sekä 13-vuotias Jodie Foster. *Bugsy Malone* oli Alan Parkerin ensimmäinen pitkän elokuvan ohjaus. Musiikin elokuvaan on tehnyt Paul Williams.

Brittiläisen Rank-yhtiön tuottamassa elokuvassa eletään kieltolain aikaa New Yorkissa. Käsikirjoitukseen sisältyy paljon ammuskelua, mutta luotien sijasta aseista lentää harmittomia kermavaahtopanoksia slapstick-elokuvien tyyliin.

## Arvioita
*[[Video-opas|Video-oppaassa]]* vuodelta 1994 Bello Romano kutsuu *Bugsy Malonea* Parkerin taidolla ohjaamaksi mutta osoitteettomaksi sähellykseksi ja antaa sille kaksi tähteä viidestä, mikä vastaa sanallista arviota ”keskinkertainen”. *VideoHound’s Golden Movie Retriever* pitää elokuvaa riemastuttavana musikaalina ja antaa sille kaksi ja puoli tähteä neljästä.

## Näyttämöversio
Vuonna 1983 kantaesitettiin Lontoon West Endissä Parkerin näyttämömusikaaliversio *Bugsy Malonesta*, joka sekin perustuu Paul Williamsin musiikkiin. Ohjaajana oli The Monkees -televisiosarjasta tunnetuksi tullut Mike Dolenz. Sekin toteutettiin lapsinäyttelijöin (mukana mm. 14-vuotias Catherine Zeta-Jones), mutta musiikkinumeroissa käytettiin lavan ulkopuolelta laulettuja aikuisääniä. Musikaalia esitettiin Lontoossa yli 300 kertaa, ja siitä on tehty lukuisia ammatti- ja amatöörituotantoja ainakin englanninkielisissä maissa.

## Lähteet

## Aiheesta muualla
*
Jay Wright Forrester

**Jay Wright Forrester** (14. heinäkuuta 1918 – 16. marraskuuta 2016) oli yhdysvaltalainen tietokonealan pioneeri ja järjestelmädynamiikan perustaja. Hän toimi professorina Massachusettsin teknillisen korkeakoulun MIT Sloan School of Managementissa. Forresterin kehittämiä simulointitekniikoita käytettiin muun muassa Rooman klubin ennustemalleissa 1970-luvulla.

Nebraskalaisella farmilla syntynyt Forrester suoritti Bachelor of Science-tutkinnon 1939 Nebraskan yliopistossa Lincolnissa (University of Nebraska–Lincoln) ja jatkoi sitten opintojaan Massachusettsin teknillisessä korkeakoulussa. Hän johti 1940- ja 1950-luvuilla elektroniputkiteknologiaan perustuneen Whirlwind I-tietokoneen kehittämisprojektia MIT:n servomekaniikan laboratoriossa. Forrester kehitti työryhmineen konetta varten uuden ferriittirengasmuistin joka oli nykyisten RAM-muistien edeltäjä. Hänen uskotaan myös luoneen ensimmäisen tietokoneanimaation joka oli oskilloskoopin näytöllä pomppiva pallo.

1940-luvulla Forrester kirjoitti dokumentin Yhdysvaltain ilmapuolustusjärjestelmän kehittämiseksi. Konseptia testattiin Whirlwind-tietokoneessa, jonka jälkeen Yhdysvaltain armeija tilasi SAGE-järjestelmän. 

Forrester siirtyi vuonna 1956 professoriksi MIT Sloan School of Managementiin. Vuonna 1961 hän kuvasi ensimmäistä kertaa Forresterin efektinä tai bullwhip-efektinä tunnetun ilmiön jossa toimitusketjussa loppuasiakkaiden kysynnässä tapahtuvat vaihtelut voimistuvat siirryttäessä ketjussa eteenpäin. 

Forrester tunnettiin järjestelmädynamiikan perustajana. Järjestelmädynamiikka pyrkii simuloimaan dynaamisten järjestelmien objektien vuorovaikutuksia. Forrester analysoi kirjassaan *Industrial Dynamics* (1961) teollisuuden suhdannesyklejä käyttäen hyväksi järjestelmädynamiikan menetelmiä. Myöhemmin hän sovelsi niitä kaupunkisuunnitteluun kirjassa *Urban Dynamics* (1969) ja maailmantalouteen, väestönkasvuun ja ekologisiin kysymyksiin kirjassa *World Dynamics* (1971). Jälkimmäisen pohjalta joukko MIT:n tutkijoita kehitti 1972 Maailma3-mallin jonka ennustuksia esiteltiin Rooman klubin Kasvun rajat-raportissa.

Forresterin johdolla kehitettiin MIT:ssä 1950-luvulla myös DYNAMO (*DYNAmic MOdels*) ohjelmointikieli järjestelmädynamiikan simulointeja varten.

## Teoksia
* *Industrial dynamics*, MIT Press, 1961
* *Principles of Systems*. Pegasus Communications, 1968
* *Urban Dynamics*. MIT Press, 1969
* *World Dynamics*. Wright-Allen Press, 1971
* *Collected Papers of Jay W. Forrester*. Wright-Allen Press, Cambridge/Massachusetts, 1975

## Lähteet

## Aiheesta muualla
* Jäy Forrester : The Beginning of System Dynamics
* Jay Forrester : System Dynamics and the Lessons of 35 Years
* The Many Careers of Jay Forrester, MIT Technology review June 23, 2015
* Jay W. Forrester Dies at 98; a Pioneer in Computer Models, New York Times 17.11.2016
Golestanin palatsi

**Golestanin palatsi** on muurien ympäröimä rakennusryhmä Teheranissa. Se on Qajar-dynastian ajan arkkitehtuurin mestariteos, jossa yhdistyvät persialaiset perinteet ja länsimaiset vaikutteet. Pääosa palatsin nykyisistä piirteistä on 1800-luvulta. Nykymuodossaan se koostuu kahdeksasta rakennuksesta, jotka ovat pääosin museoina, ja niiden keskellä olevasta puutarhasta. Palatsi on Unescon maailmanperintökohde vuodesta 2013.

Nimi Gol-e-stan tarkoittaa "kukkien maata", palatsin nimi ei liity Golestanin kaupunkiin tai provinssiin.

Palatsin paikalla oli Safavidien aikainen linnoitus, mutta pääosan nykyisistä rakennuksista rakennutti Nasser al-Din Shah (hallitsijana 1848–1896). Rakennusryhmä oli aikoinaan laajempi, siihen kuului toimistoja, ministeriöitä ja asuintiloja, mutta monia osia purettiin Pahlavien hallituskaudella.

*Shams-Al Emarat* eli Auringon talo sijaitsee alueen itäreunassa. Nasser al-Din Shah rakennutti sen 1865–1867 voidakseen nauttia esteettömästä näkymästä Teheraniin. Rakennuksessa on kaksi samanlaista tornia, jotka ovat kopioita Esfahanissa sijaitsevasta Safavidien linnasta. Rakennuksessa on monia holvikaaria, koristeellisia ikkunoita ja keraamisia laattoja.

*Ivan-e Takht-e Marmar* on sali, jota hallitsee Yazdin alabasterista tehty valtava valtaistuin. Tässä salissa on järjestetty monia seremonioita, kuten Reza Shah Pahlavin kruunajaiset vuonna 1925.

*Khalvat-e Karim Khani* on jäljellä oleva osa Karim Khan Zandin (hallitsi 1750–1779) Teheranin asuinpalatsista. Nasser al-Din Shah viihtyi täällä, ja hänen marmorinen hautakivensä on terassilla.

*Negar Khanen* taidemuseossa on maalauksia Qajarien valtakaudelta, esimerkiksi kuvat shaaheista käyttämässä kruununjalokiviä.

*Talar-e Ayaheh* peilisalin keskiössä oli riikinkukkovaltaistuin ennen kuin se siirrettiin kruununjalokivien museoon. Siellä on järjestetty monia kuninkaallisia häitä ja Mohammad Reza Pahlavin kruunajaiset. Salissa ja sitä ympäröivissä tiloissa säilytetään ulkomailta saatuja näyttäviä lahjoja.

*Howze Khaneh* on suihkulähteen koristama rakennus, jossa on esillä eurooppalaisten kuninkaallisten muotokuvia.

*Talar-e Almas* eli Timanttisali on punaseinäinen rakennus, jossa on esillä eurooppalaisia koriste-esineitä kuten ranskalaista posliinia.

*Emarat-e Badgir* poikkeaa muista ilmanvaihtoon liittyvien torniensa takia. Sen alakerrassa on valokuvagalleria.


File:Golestan palace.jpg|Shams-Al Emarat
File:Ivane marmar (5).JPG|Marmorisalin valtaistuin
File:Khalvat Karimkhani Golestan2.jpg|Khalvat-e Karim Khani
File:Golestan hall.jpg
File:Orosi Golestan Palace02.jpg
File:Golestan1.JPG
File:Badgir-golestan-palace-tehr.jpg
File:Golestan gate.JPG



## Lähteet

## Aiheesta muualla

*Golestan Palace
Pitkäsiipihaukat

***Pitkäsiipihaukat*** (*Butastur*) on haukkojen heimon alaheimoon Buteoninae kuuluva suku. Siihen kuuluvat seuraavat lajit:

* *Butastur indicus* harmaanaamahaukka
* *Butastur liventer* ruskosiipihaukka
* *Butastur rufipennis* heinäsirkkahaukka
* *Butastur teesa* valkosilmähaukka

## Lähteet
Gonbad-e Qabus (torni)

**Gonbad-e Qabus** on torni Iranin pohjoisosassa. Se on antanut nimen myös Gonbad-e Qabusin kaupungille.

Tornin korkeus on 53 metriä. Se on Qābus Ibn Voshmgirin hautakammio vuodelta 1006. Se muistuttaa Keski-Aasian paimentolaisten ja Iranin muinaisten sivilisaatioiden välisistä yhteyksistä. Torni on ainoa jäljellä oleva rakennus Jorjanin kaupungista, jonka mongolit tuhosivat 1300- ja 1400-luvulla. Torni on Unescon maailmanperintökohde vuodesta 2012.

## Lähteet

## Aiheesta muualla
Gonbad-e Qabus

**Gonbad-e Qabus** tai **Gonbad-e Kāvūs** on kaupunki Pohjois-Iranissa, Golestanin provinssissa. Vuoden 2016 väestönlaskennassa siellä oli 151&nbsp;910 asukasta.

Unescon maailmanperintökohteisiin kuuluva Gonbad-e Qabusin torni sijaitsee kaupungissa. Torni on pystytetty 1006, mutta nykyinen kaupunki on peräisin 1900-luvun alkupuolelta.

Gonbad-e Qabusissa harjoitetaan maatalouteen liittyvää kauppaa. Sen väestö on pääasiassa turkmeeneja.

## Lähteet

## Aiheesta muualla
Michael Flynn

**Michael Flynn** voi tarkoittaa:

* Michael F. Flynn, tieteiskirjailija sekä tilastotieteilijä
* Michael T. Flynn, yhdysvaltalainen kenraaliluutnantti.
Nuorgam (sukunimi)

**Nuorgam** on saamelainen sukunimi, jonka tunnetuin kantaja lienee Juha Vainion kappaleesta *[[Matkalla pohjoiseen]]* kuuluisaksi tullut Jouni Nuorgam, jonka matkamuistomyymälä Jouni Nuorgam Shop sijaitsee Inarissa Kaamasen kylässä Nelostien ja Karigasniementien risteyksessä. Myymälän nimi on pysynyt samana, vaikka Jouni Nuorgam siirtyi eläkkeelle ja myymälää hoitaa hänen poikansa Olli-Veli Nuorgam.

## Tunnettuja Nuorgameja

* Anne Nuorgam (s. 1964), saamelainen tutkija ja saamelaispoliitikko
* Emmi Nuorgam (s. 1988), saamelainen tutkija ja projektipäällikkö
* Miisa Nuorgam (s. 1992), saamelainen toimittaja ja e-urheiluvaikuttaja

## Katso myös
*Nuorgam (kylä)

## Lähteet
Iranin kruununjalokivet

**Iranin kruununjalokivet** on kokoelma kruunuja, tiaroita ja muita jalokivin koristeltuja esineitä, jotka ovat kuuluneet Iranin hallitsijoille Safavidien dynastian ajoista alkaen. 

Jotkut jalokivistä on ostettu 1500-luvulla espanjalaisilta, jotka markkinoivat Kolumbiasta kaivettuja smaragdeja Intiaan ja Persiaan. Vuonna 1739 persialainen Nadir Šah valtasi Delhin ja palasi kotiin mukanaan arkkukaupalla kultaa, hopeaa, helmiä ja jalokiviä. Qajar-dynastian palkkaamat kultasepät työstivät näistä aarteista useimmat kokoelman esineet.

Kokoelmaan kuuluu muun muassa yli metrin halkaisijaltaan oleva kultainen karttapallo, johon meret ja mantereet on merkitty yli 51&nbsp;000 jalokivellä, Nadir Šahille tehty valtaistuin, jota kuvittavat papukaijat, leijonat ja mielikuvituspedot, Farah Diban häissään käyttämä tiara ja kruunajaiskruunu, jossa on 150 karaatin smaragdi ja 1500 muuta jalokiveä ja helmeä. Mohammad Reza Pahlavin kruunajaiskruunussa on 3755 helmeä ja haikaran sulista tehty koriste.

Kokoelma on ollut Iranin keskuspankin hallussa vuodesta 1960.

Islamilaisen vallankumouksen aikaan kruununjalokivia esittelevä näyttely suljettiin, ja ajatollah Khomeinin kiivaimmat kannattajat ehdottivat niiden myymistä ja rahojen jakamista köyhille. Helmikuussa 1992 jalokivikokoelma kuitenkin avattiin uudelleen yleisölle.


File:Pahlavi Crown.jpg|Pahlavin kruunu
|Kianin kruunu
File:Coronation belt 2.png|Kruunajaisvyö
|Shaahittaren tiara
File:Imperial Empress Crown 2.png|Shaahittaren kruunu


## Lähteet
Tapani Suominen

**Tapani Suominen** -nimisiä henkilöitä ovat:

* Tapani Suominen (s. 1943), suomalainen jääkiekkomaalivahti
* Tapani Suominen (s. 1947), suomalainen toimittaja ja kirjailija
Boom Boom (Emmyn kappale)

**Boom Boom** on Emmyn esittämä kappale, joka edusti Armeniaa vuoden 2011 Eurovision laulukilpailussa Saksan Düsseldorfissa.

Kappale kilpaili Euroviisujen ensimmäisessä semifinaalissa, jossa se sijoittui kahdenneksitoista ja täten karsiutui finaalista. 

## Lähteet
Finn-Göran Wennström

**Finn-Göran Oscar Paul Wennström** (s. 5. heinäkuuta 1942 Helsinki) on suomalainen prikaatikenraali evp, joka toimi Suomen Sotaveteraaniliiton hallituksen puheenjohtajana.

Wennströmin vanhemmat olivat Bror-Axel Wennström ja Maj-Lis Aaltonen ja hänen puolisonsa vuodesta 1967 on Tuula Tellervo Seppälä. 

Wennström tuli ylioppilaaksi 1961 ja suoritti Kadettikoulun 1965 ja Sotakorkeakoulun 1975. Hän opiskeli National Defense University -oppilaitoksessa Washington D.C.:ssä 1990. Wennström toimi Reserviupseerikoulussa opetusupseerina ja komppanianpäällikkönä 1966–1973, Vaasan sotilaspiirin ja Pohjanmaan sotilasläänin esikunnan toimistoesiupseerina ja -päällikkönä 1975–1980, Sotakorkeakoulun taktiikan opettajana 1980–1980 ja kurssijohtajana 1990–1992, Uudenmaan prikaatin jääkäripataljoonan komentajana 1984–1986, UNDOF -rauhanturvajoukkojen suomalaisen joukon komentajana 1986–1987 ja puolustusministeriön vanhempana toimistoesiupseerina ja YK-toimiston päällikkönä 1987–1988. Vuonna 1993 hän siirtyi Maanpuolustuskorkeakoulun jatkotutkinto-osaston johtajaksi. Myöhemmin hän toimi Turun ja Porin sotilasläänin komentajana.

Wennström ylennettiin luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1983 ja everstiksi 1990. 

Wennström toimi Suomen Sotaveteraaniliiton hallituksen puheenjohtajana 2008–2016.

## Lähteet
Turkin vallankaappaus 1960

**Turkin vallankaappaus 1960** oli sotilasvallankaappaus, jota johti kenraali Cemal Gürsel. Kaappauksessa syrjäytettiin Turkin presidentti Celal Bayar ja pääministeri Adnan Menderes, joka teloitettiin vuonna 1961.

Kaappaajat syyttivät hallitsevan Demokraattisen puolueen (DP) 15 johtajaa perustuslain rikkomisesta. DP ja CHP olivat 1950-luvulla kiistelleet vallanjaosta, ja DP oli ollut sitä mieltä, että parlamentilla oli ensisijainen oikeus tehdä päätökset. CHP taas oli pitänyt valtion eliitin eli ylimpien siviili- ja sotilasvirkamiesten oikeutta päätöksentekoon ensisijaisena. Kiista päättyi vallankaappaukseen. Syyskuussa kolme DP:n johtajaa sai kuolemantuomion, heidän joukossaan entinen pääministeri Menderes. Muut 12 tuomittiin elinkaudeksi vankeuteen.

On epäselvää, kuinka keskeinen rooli kenraali Gürselillä oli kaappaukseen. Hän otti kuitenkin jo kaappausiltana 27. toukokuuta 1960 vastaan valtionpäämiehen, pääministerin ja puolustusministerin tehtävät ja aloitti uuden perustuslain laatimisen. Hän pyrki siihen, että sotilasvallan kausi jäisi mahdollisimman lyhyeksi. Niinpä hänet valittiin vuonna 1961 siviilipresidentiksi samana vuonna hyväksytyn perustuslain mukaisesti.

## Lähteet
Mike Pompeo

**Michael Richard ”Mike” Pompeo** (s. 30. joulukuuta 1963 Orange, Kalifornia, Yhdysvallat) on yhdysvaltalainen liikemies, republikaanipoliitikko ja Yhdysvaltain 70. ulkoministeri. Hän on aiemmin toiminut Kansasin edustajana Yhdysvaltain edustajainhuoneessa vuosina 2011–2017 ja CIA:n pääjohtajana vuosina 2017–2018.

## Opiskelu
Pompeo valmistui vuonna 1986 West Pointin sotilasakatemiasta ja suoritti vuonna 1994 oikeustieteen tutkinnon Harvard Law Schoolissa.

## Ura
Pompeo pääsi kongressiin populistisen teekutsuliikkeen tuella. Hän oli edustajainhuoneen tiedusteluvaliokunnan jäsen. Vuoden 2016 presidentinvaaleissa hän tuki näkyvästi Donald Trumpia ja vastusti Hillary Clintonia.

### Donald Trumpin hallinnossa
18. marraskuuta Trump valitsi Pompeon johtamaan keskustiedustelupalvelu CIA:ta. Senaatti vahvisti nimityksen 23. tammikuuta 2017. 13. maaliskuuta 2018 presidentti Trump ilmoitti nimittävänsä Pompeon ehdokkaakseen Yhdysvaltain ulkoministeriksi erottamansa Rex Tillersonin tilalle. Pompeo astui virkaan 26. huhtikuuta 2018.

3. kesäkuuta 2019 pitämässään puheessa ulkoministeri Pompeo vaati Kiinaa viettämään Tiananmenin aukion välikohtauksen 30-vuotispäivää. Pompeo myös sanoi että Kiina pyrkii olemaan maailman mahtavin talous- ja sotilaallinen mahti sekä Kiinalla on pyrkimys levittää totalitaarista yhteiskuntavisiotaan maailmanlaajuisesti.

23. heinäkuuta 2020 pitämässään puheessa (*[[Kommunistinen Kiina ja vapaan maailman tulevaisuus]]*) Pompeo kehotti vapaan maailman tulemista yhteen tukeakseen Kiinan kansalaisia ja kannustaakseen Kiinaa muuttumaan.

Trump ilmoitti voitettuaan presidentinvaalit 2024, että hän ei aio värvätä Pompeota uuteen hallintoonsa.

## Lähteet

## Aiheesta muualla